Norske kveners forbund

Norske kveners forbund – Ruijan kvääniliitto (NKF – RK) er en landsdekkende organisasjon som ble stiftet 4.-5. desember 1987. NKF – RK har som formål å arbeide for å bedre og fremme kveners og de finskættedes stilling, rammebetingelser og rettigheter, sosialt, kulturelt og næringsmessig, samt å styrke kvensk språk og synliggjøre kvenenes historie og kvenene som folk.

Noen av sakene som forbundet arbeider for, er en utredning av kvenenes historie og rettigheter, styrke medietilbud, at det skal opprettes en statssekretærstilling for kvenske saker. I tillegg vil NKF – RK ha kvensk inn på alle nivåer i utdanningssystemet, kvenske barnehager, kulturfond, offentlig skilting på kvensk, museer og sentre for kvensk språk og kultur.

Kvenforbundet har arbeidet aktivt for å få kvenene anerkjent som nasjonal minoritet, noe som ble oppnådd i 1998, samt for å få kvensk anerkjent som et eget språk. Dette ble oppnådd i 2005.

Lokallag

Kvenforbundet har etablert flere lokallag i Norge. Lokallagene har aktiviteter som språkkurs, språkkafeer, slektsforskningskurs, kvensk håndarbeid, kvensk byggeskikk, dokumentasjon av kulturarv, historieformidling, aktiviteter for barn, kulturaktiviteter, reiser til søsterfolk i sør og i øst, til Tornedalen og Karelen, medlemsmøter og foredrag. 

Alta Qvænforening – Alattion Kvääniseura
Kåfjord Kvenforening – Kaivuonon Kveeniseura
Nord-Varanger Kvenforening – Varenkin kvääniseura
Nordreisa ITU Kvensk Teater Trupp
Ruijan kväänit Keski-Norja – Norske kvener Midt-Norge
Kvænangen Qven og sjøsamisk forening 
Kven Østlandet – Etelä-Norjan Kveeniseura
Ruijan kväänit - Lemmijokilaiset – Norske kvener - Lakselv
Ruijan kväänit - Pyssyjokilaiset – Norske kvener - Børselv
Skibotn Kvenforum – Yykeänperän Tapahtumaseura
Tana Kvenforening – Tenon Kveeniseura
Tromssan ruijansuomalainen yhdistys – Norskfinsk forening i Tromsø
Tromsø Kvenforening – Tromssan Kveeniseura
Norske kvener Ytre Oslofjord – Ruijan kväänit Ulko-Oslovuonon
Norske Kvener Vestland – Västaruijan Kväänit
Kvääninuoret – Kvenungdommen

Ledere

Referanser

Eksterne lenker
 
 

Kvener
Etableringer i 1987
Kvenene